Geitjie se kamoefleervernuf laat internet verstom | Maroela Media
Foto gedeel deur Ramesh Pandey op Twitter
ŉ Foto van ŉ geitjie, inheems aan Madagaskar, laat sosialemediagebruikers verstom met sy kamoefleervernuf.
Met die eerste oogopslag lyk dit of jy net na gedroogde blare op ŉ tak kyk, totdat jy die kop van die geitjie opmerk. Uroplatus phantasticus (Engels: “satanic leaf-tailed gecko” of “phantastic leaf-tailed gecko”) se stert is plat en blaaragtig. Hulle kan tot 9 cm lank word.
Die geitjie kan op ŉ verstommende wyse ŉ dooie blaar namaak en sy lyfie om ŉ tak laat krul. Hy verbloem homself in sy natuurlike habitat in die reënwoude van Madagaskar.
Die naam “satanic leaf gecko” is gebaseer op die feit dat die geitjies lyk of hulle horings het en sommige het selfs rooi oë. Plaaslike inwoners is skrikkerig vir hulle en verwys na die geitjies as die duiwel. Wanneer die geitjies versteur word, staan groter lede van die spesie regop en blaas met die mond oop.
Ramesh Pandey, ŉ bosboubeampte van Indië, het ŉ foto van die geitjie op Twitter gedeel. “Kan jy die geitjie sien?” wou hy weet. Volgens die Daily Mail is die foto reeds in 2009 in die Andasibe-Mantadia- nasionale park geneem.
“Die beste kamoeflering wat ek nog ooit gesien het!” laat een persoon weet. “Sjoe, dit lyk net soos ŉ droë blaar!” het nog iemand geskryf.
Spot the lizard…! Satanic leaf tailed lizard is native to rainforests of Madagascar. It’s tail is like a leaf and it has capability to sit on a thin branch and blend in with the surroundings. Another good example of camouflaging in nature. pic.twitter.com/sODUTHq1EK
— Ramesh Pandey IFS (@rameshpandeyifs) May 29, 2020
Die natuur is wonderlik. Ons Skepper het als so perfek gemaak
Ek is so life vir verkleurmannetjies, en hulle is si bedreig. Nou gaan die fanatici weer probeer om so een in die hande te kry. Wilde diere hoort in die natuur. Maak my so hartseer.